b'\n_START_ARTICLE_\nRiihim\xc3\xa4en kaupunginkirjasto\n_START_SECTION_\nHistoria\n_START_PARAGRAPH_\nKirjastotoiminta alkoi Riihim\xc3\xa4ell\xc3\xa4 vuonna 1884, kun Rautatien kouluun perustettiin noin 100 kirjaa k\xc3\xa4sitt\xc3\xa4v\xc3\xa4 kirjasto, jota hoiti opettaja Felix Qwanten. Nykyinen kaupunginkirjasto perustettiin Riihim\xc3\xa4en kauppalakirjastona vuonna 1936 ja ensimm\xc3\xa4isen\xc3\xa4 vuotena lainauksia tehtiin 641. Kirjasto toimi tuolloin Riihim\xc3\xa4en Kauppakadulla sijaitsevassa rakennuksessa, jossa ennen kirjastoa oli ollut pankki. Nykyisin samaisessa rakennuksessa on musiikkiopisto._NEWLINE_Nykyinen kirjastorakennus valmistui vuonna 1986. Rakennuksen suunnittelijoina ovat olleet arkkitehdit Osmo Lappo, Juhani Westerholm ja Iina Paasikivi-Poutanen sek\xc3\xa4 sisustusarkkitehti Leena Aaltonen. Heti avausp\xc3\xa4iv\xc3\xa4n\xc3\xa4 uudessa kirjastossa tehtiin yli 4 000 lainausta.'